รัฐบาลไทย-ข่าวทำเนียบรัฐบาล-รมต.ธนกร มอบนโยบายกรมประชาสัมพันธ์ เน้นย้ำ สื่อสาร 2 ทาง สร้างการมีส่วนร่วม นำปัญหาของประชาชนสู่การแก้ไขอย่างแท้จริง ชี้โลกออนไลน์มีบทบาทเพิ่มขึ้น คนกรมประชาสัมพันธ์ต้องนำมาปรับใช้
วันพฤหัสบดีที่ 15 ธันวาคม 2565
รมต.ธนกร มอบนโยบายกรมประชาสัมพันธ์ เน้นย้ํา สื่อสาร 2 ทาง สร้างการมีส่วนร่วม นําปัญหาของประชาชนสู่การแก้ไขอย่างแท้จริง ชี้โลกออนไลน์มีบทบาทเพิ่มขึ้น คนกรมประชาสัมพันธ์ต้องนํามาปรับใช้
รมต.ธนกร มอบนโยบายกรมประชาสัมพันธ์ เน้นย้ํา สื่อสาร 2 ทาง สร้างการมีส่วนร่วม นําปัญหาของประชาชนสู่การแก้ไขอย่างแท้จริง ชี้โลกออนไลน์มีบทบาทเพิ่มขึ้น คนกรมประชาสัมพันธ์ต้องนํามาปรับใช้ เพื่อให้เกิดประโยชน์สูงสุด ช่วยเหลือบรรเทาทุกข์ประชาชน
วันนี้ (15 ธันวาคม 2565) เมื่อเวลา 14.30 น. นายธนกร วังบุญคงชนะ รัฐมนตรีประจําสํานักนายกรัฐมนตรี กล่าวมอบนโยบายให้กับข้าราชการและเจ้าหน้าที่ของกรมประชาสัมพันธ์ ณ กรมประชาสัมพันธ์ ซอยอารีย์สัมพันธ์ กรุงเทพมหานคร โดยมีนายธีระพงษ์ วงศ์ศิวะวิลาส ปลัดสํานักนายกรัฐมนตรี พลโท สรรเสริญ แก้วกําเนิด อธิบดีกรมประชาสัมพันธ์ พร้อมคณะผู้บริหาร ข้าราชการ เจ้าหน้าที่ คอยให้การต้อนรับและเข้าร่วมในกิจกรรม
รัฐมนตรีประจําสํานักนายกรัฐมนตรี กล่าวว่า ปัจจุบันการสื่อสารนับได้ว่าเป็นสิ่งที่สําคัญมาก เพราะการสื่อสารมีบทบาทสําคัญในการส่งเสริมให้เกิดความรู้ความเข้าใจ ยิ่งโดยเฉพาะบทบาทของการทําประชาสัมพันธ์ ซึ่งได้ชื่นชมการทํางานของกรมประชาสัมพันธ์ในยุคนี้ ที่มุ่งพัฒนาให้เกิดการสื่อสารเพื่อสร้างประโยชน์ให้กับประเทศ และเป็นกลไกที่สําคัญที่ส่งต่อข้อมูลข่าวสารไปยังภาคประชาชน และเป็นกระจกที่สะท้อนความเห็นจากประชาชนสู่ภาครัฐ
“อย่างไรก็ดีในโลกที่เปลี่ยนแปลงไปอย่างรวดเร็วในขณะนี้ การสื่อสารจึงจําต้องมีความกระชับ แม่นยํา และตรงกับกลุ่มเป้าหมาย หยิบเอาเครื่องมือในการสื่อสารให้เหมาะสม ใช้สื่อโซเชียลให้เกิดประโยชน์สูงสุด ผมอยากให้ทุกท่านซึ่งเป็นกลไกที่สําคัญในการขับเคลื่อนการสื่อสารของประเทศ ให้ยึดหลักในการสื่อสาร 2 ทาง ที่เน้นการสื่อสารทําให้เกิดการมีส่วนร่วม ให้ความสําคัญโดยให้ประชาชนเป็นตัวตั้ง และมุ่งให้การสื่อสารนั้นพร้อมที่จะบรรเทาความเดือดร้อน แก้ทุกปัญหาที่เกิดในท้องที่ให้ได้มากที่สุด ซึ่งไม่ใช่เพียงแค่รับเรื่อง แต่ต้องสานต่อ ติดตาม จนปัญหาที่ถูกร้องเรียนคลี่คลาย ทําให้สื่อกรมประชาสัมพันธ์เป็นที่พึ่งที่ประชาชนนึกถึงเป็นลําดับต้น ๆ อีกทั้งยังอยากเห็นบทบาทของการสื่อสารที่เป็นตัวเชื่อมประสานที่ก่อให้เกิดการแก้ไขปัญหาต่าง ๆ ที่ประชาชนได้รับ โดยต้องทําให้เกิดการมีส่วนร่วมในกระบวนการบริหารจัดการข้อมูล โดยหน่วยงานภาครัฐต้องสร้างระบบการดําเนินงานร่วมมือกับหน่วยงานต่าง ๆ ร่วมมือกับหน่วยงานภายนอก ทั้งภาคเอกชน รัฐวิสาหกิจ รวมถึงประชาชนให้เข้ามามีส่วนร่วมในการแลกเปลี่ยนข้อมูลซึ่งกันและกัน เพื่อสร้างเครือข่ายการทํางานอย่างเป็นระบบร่วมกัน” นายธนกร กล่าว
พร้อมกันนี้ รัฐมนตรีประจําสํานักนายกรัฐมนตรี ยังกล่าวเน้นย้ําอีกว่า “ความรู้เท่าทัน” จะเป็นภูมิคุ้มกันที่ดีของสังคม และจะทําให้ประชาชนมีวิจารณญาณ สามารถวิเคราะห์และรู้เท่าทัน ข้อมูล ข่าวสาร และสื่อ ซึ่งปัจจุบันมีบริบทที่เปลี่ยนไปอย่างมาก ยิ่งโดยเฉพาะกับเยาวชนซึ่งจะเป็นกําลังสําคัญของชาติในอนาคต ยิ่งจําเป็นอย่างยิ่งที่ต้องมีความรู้เท่าทันเพื่อสร้างสังคมที่เต็มไปด้วยความรู้ความเท่าทันและปราศจากอคติซึ่งกันและกัน
“สําหรับยุคที่ สื่อออนไลน์ และสื่อโซเชียลมีเดีย โดยเฉพาะในปัจจุบันนี้ที่เกือบทุกคนใช้สมาร์ทโฟน สื่อเหล่านี้กําลังเป็นสื่อที่กําลังเข้ามามีอิทธิพล จึงจําเป็นต้องปรับการสื่อสารให้เข้ากับยุคสมัยและขอชื่นชมการทํางานของกรมประชาสัมพันธ์ และขอเป็นกําลังใจให้ข้าราชการและเจ้าหน้าที่ในสังกัด ขอให้มุ่งมั่นทํางานเพื่อประชาชน เพื่อให้การสื่อสารเป็นกลไกที่สําคัญที่ก่อให้เกิดการช่วยเหลือและบรรเทาความเดือดร้อนของประชาชนอย่างแท้จริง” นายธนกร กล่าวทิ้งท้าย